OpenLLM-France/wikimedia huggingface dataset:
# Parabotia banarescui

Parabotia banarescui és una espècie de peix de la família dels cobítids i de l'ordre dels cipriniformes.

## Hàbitat i distribució geogràfica

És un peix d'aigua dolça, bentopelàgic i de clima temperat, el qual viu a la Xina: el riu Iang-Tsé a Hubei.

## Amenaces

Les seues principals amenaces són la construcció de preses i la contaminació produïda per agroquímics.

## Observacions

És inofensiu per als humans.

## Referències

* ↑ Dabry de Thiersant P., 1872. Nouvelles espèces de poissons de Chine. A: La pisciculture et la pêche en Chine. París. i-ix, 1-196, Pls. 1-50 + 35 (bis). Pisciculture Chine. 178-192.
* ↑ uBio (anglès)
* 1 2 Nalbant, T. T., 1965. Leptobotias from the Yangtze River, China, with the description of Leptobotia banarescui n. sp. (Pisces, Cobitidae). Annotationes Zoologicae et Botanicae No. 11: 1-5.
* 1 2 3 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 FishBase (anglès)
* 1 2 UICN (anglès)
* ↑ Zhu, S.-Q., 1995. Synopsis of freshwater fishes of China. Jiangsu Science and Technology Publishing House i-v + 1-549.
* ↑ Hwang, H.C., P.C. Yueh i S.F. Yu, 1982. The freshwater fishes of China in colored illustrations. Vol. 1 Shanghai Sciences and Technology Press, Shanghai, la Xina. 173 p.
* ↑ GBIF (anglès)
* ↑ FishWise (anglès)

## Bibliografia

* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. El Banc Mundial. Freshwater Fish. El Vietnam (BOOK), juny: i-iii + 1-123 + 1-18.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB (txec)
* ION (anglès)
* Loaches Online (anglès)
# Ríssovoie (Primórie)

* Per a altres significats, vegeu «Ríssovoie».
Ríssovoie (en rus: Рисовое) és un poble del krai de Primórie, a l'Extrem Orient de Rússia, que en el cens del 2010 tenia 466 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Penrith

* Aquest article tracta sobre la ciutat anglesa. Vegeu-ne altres significats a «Penrith (desambiguació)».
Penrith és un poble i parròquia civil de Eden, Cúmbria, Anglaterra. Té una població de 15.388 habitants.

## Referències

* ↑ (anglès)«Penrith». City Population. [Consulta: 23 maig 2018].
# Si yo fuera diputado...

Si yo fuera diputado... és una pel·lícula de comèdia i política mexicana de 1952 dirigida per Miguel M. Delgado i protagonitzada per Cantinflas, Gloria Mange i Andrés Soler. Aquesta pel·lícula està basada en la corrupció i el clixé del govern mexicà, on tot s'arregla amb acords per sota de la taula, suborns i violència, però sense deixar enrere l'humor. Aquesta pel·lícula va tenir una sèrie de seqüeles: Su Excelencia (1967) i El ministro y yo (1976) amb diferents reunions i discursos. Està doblada al català.

## Argument

Cansats dels mateixos polítics, que mai no fan res per millorar el seu benestar, gent d'un barri pobre decideix donar suport al barber local (Cantinflas) per a un càrrec públic.

## Repartiment

* Cantinflas com Cantinflas.
* Gloria Mange com Sarita
* Andrés Soler com Don Juan
* Emperatriz Carvajal com Lucía
* Alejandro Ciangherotti com Juliano Fraschetti
* Ernesto Finance com Don Próculo L. de Guevara

## Referències

* ↑ «Cantinflas: Si yo fuera diputado». esadir.cat. [Consulta: 27 febrer 2024].
# Universitat Internacional d'Andalusia

La Universitat Internacional d'Andalusia (UNIA) va ser creada el 1994 amb la finalitat de completar el sistema universitari andalús, oferint cursos i postgraus que no es trobaven presents en cap de les altres universitats andaluses.
Compta amb quatre seus permanents:
* Seu Antonio Machado, a Baeza (Jaén).
* Seu Iberoamericana Santa María de La Ràbida, a Palos de la Frontera (Huelva).
* Seu de La Cartuja, a La Cartuja (Sevilla).
* Seu de Màlaga.

## Enllaços externs

* Pàgina oficial de la UNIA
# Plaça Major de Copons

La Plaça Major de Copons és una plaça al centre de la població de Copons (Anoia) inclosa a l'Inventari del Patrimoni Arquitectònic de Catalunya.

## Descripció

La plaça és en part porxada amb arcs de mig punt i rebaixats, envoltada de les cases més antigues i notables, entre les quals la casa Poldo, i d'altres datades els segles xvii i XVIII. Els arcs són de pedra, la seva alçada és diferent (corresponen a diferents èpoques). Les cases també són de pedra, les finestres són quadrades i les teulades són de teules i a dues aigües.

## Història

La plaça porticada de Copons correspon al moment de major expansió urbana i fou realitzada durant el segle xvii (com veiem en els escuts de les dovelles d'algunes cases).
Aquest segle fou de prosperitat per a Copons per la inversió de les rendes obtingudes per negociants i comerciants coponencs que eren essencialment traginers que amb carros amb cavalleries feien arribar les manufactures papereres, tèxtils i adoberes d'Igualada i d'altres llocs alts mercats de Castella i altres indrets (ports de la Corunya i de Tarragona per l'exportació de mercaderies a Amèrica).

## Referències

* 1 2 3 4 «Plaça Major de Copons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Parabotia kimluani

Parabotia kimluani és una espècie de peix de la família dels cobítids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àsia: el riu Gam a la província de Tuyen Quang (el nord del Vietnam).

## Observacions

És inofensiu per als humans.

## Referències

* ↑ Dabry de Thiersant P., 1872. Nouvelles espèces de poissons de Chine. A: La pisciculture et la pêche en Chine. París. i-ix, 1-196, Pls. 1-50 + 35 (bis). Pisciculture Chine. 178-192.
* ↑ uBio (anglès)
* 1 2 Nguyen, V. H., 2005. Ca Nuoc Ngot Viet Nam. Tap II (Peixos d'aigua dolça del Vietnam, vol. 2): 760 pp.
* 1 2 Catalogue of Life (anglès)
* 1 2 FishBase (anglès)
* ↑ UICN (anglès)
* ↑ FishWise (anglès)
* ↑ Vietnam Endemic Freshwater Fish Checklist (anglès)

## Enllaços externs

* Encyclopedia of Life (anglès)
# Rossella Callovi

Rossella Callovi (Cles, província de Trento, 5 d'abril de 1991) va ser una ciclista italiana, professional del 2011 al 2015.

## Palmarès

* 2009
** Campiona del món júnior en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Parc Nacional Històric de Trakai

El Parc Nacional Històric de Trakai (en lituà, Trakų istorinis nacionalinis parkas) és un parc nacional a la part meridional de Lituània. Fou establert l'any 1991 per tal de preservar la ciutat històrica de Trakai, que es troba a 25 km a l'oest de Vílnius, els boscos, llacs i pobles dels seus voltants. És l'únic parc nacional històric a Europa. A la seva majoria està inclòs en el districte municipal de Trakai i una altra part en el municipi d'Elektrėnai.

## Vegeu també

* Llista dels parcs nacionals dels Estats bàltics

## Enllaços externs

* Web oficial (lituà)
* Tourism.lt (lituà) Arxivat 2007-07-16 a Wayback Machine.
# Sia Figiel

Sia Figiel (Matautu, 1967) és una escriptora samoana. És una de les escriptores més importants del seu país i ha guanyat el premi literari a la millor escriptora debutant de la Fundació Commonwealth.
Ha publicat The Girl in the Moon Circle, The Place Where We Come, Where we once belonged (2000) i They Who Do Not Grieve (2001).
L'any 1999 visità Catalunya, convidada per la Institució de les Lletres Catalanes.

## Referències

* ↑ «Sia Figiel». Gran Enciclopèdia Catalana. Barcelona: Grup Enciclopèdia Catalana.
# Universitat Internacional Menéndez Pelayo

La Universitat Internacional Menéndez Pelayo (UIMP) és una universitat pública espanyola amb domicili social a Madrid i principal seu històrica a Santander. Disposa d'altres seus a València, Barcelona, Cartagena, Conca, la Fundació Luis Seoane (La Corunya), Granada, el campus d'Osca de la Universitat de Saragossa, Sevilla, Tenerife, La Línia de la Concepció i la Fundació per a la Recerca de l'Audiovisual (FIA), València.
Es tracta d'un Organisme Autònom del Ministeri d'Educació i Ciència que, segons els seus estatuts, es defineix com un «centre universitari d'alta cultura». El seu nom ret homenatge a Marcelino Menéndez Pelayo. És la institució pionera i degana a Espanya en cursos d'estiu i cursos de llengua i cultura espanyola per a estrangers.
En l'actualitat, a les seves activitats acadèmiques tradicionals que tenen lloc a Santander (Cantàbria), la UIMP incorpora una oferta acadèmica que inclou l'organització i desenvolupament d'ensenyament oficial de postgrau, homologada dins de l'Espai Europeu d'Ensenyament Superior. La UIMP imparteix màsters en diverses àrees de coneixement.

## Rectors

* Ramón Menéndez Pidal: 1933-1934
* Blas Cabrera Felipe: 1934-1936
* Ciriaco Pérez-Bustamante de la Vega: 1947-1968
* Florentino Pérez Embid: 1968-1974
* Francisco Ynduráin Hernández: 1974-1980
* Raúl Morodo Leoncio: 1980-1983
* Santiago Roldán López: 1983-1989
* Ernest Lluch: 1989-1995
* José Luis García Delgado: 1995-2005
* Luciano Parejo Alfonso: 2005-2006
* Salvador Ordóñez: 2006-2013
* César Nombela Cano: 2013-2017
* Emilio Lora-Tamayo: 2017- 2018
* María Luz Morán Calvo-Sotelo: 2018-2021
* Carlos Andradas: 2021-avui

## Referències

* ↑ Fitxa en einforma
* ↑ «Fitxa en Universia». Arxivat de l'original el 2014-06-09. [Consulta: 12 novembre 2017].
# Plaça Major de Flix

La Plaça Major és una plaça dins del nucli urbà de la vila de Flix, al bell mig del terme i en la confluència del carrers Gombau, Lleida, Major i de les Tendes. Plaça d'origen medieval. Vers el 1360 el rei Pere III va concedir a la vila el privilegi de fer mercat setmanal tots els dimarts, que es va realitzar en aquesta mateixa plaça. Plaça de planta més o menys triangular actualment arranjada, delimitada per edificis rectangulars distribuïts, majoritàriament, en planta baixa, dos pisos i golfes, tot i que alguns han estat rehabilitats en els últims temps. A la banda delimitada pels carrers Major i Gombau trobem una porxada formada per quatre arcades d'arc rebaixat bastides en pedra ben desbastada, que configuren un dels porxos de la vila. A l'extrem oposat al porxo, a la façana de la casa que forma cantonada amb el carrer Lleida, es conserva una antiga cana utilitzada per mesurar, amb el corresponent plafó explicatiu instal·lat per l'ajuntament de la població. A la part superior d'aquest edifici hi ha un meritori rellotge de sol. Se sap que a partir dels anys setanta, en un dels laterals de la plaça hi havia un fris dedicat a la sardana, que actualment no es troba en aquest lloc.

## Notes

* ↑ «Plaça Major de Flix». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Plaça Major de Flix». Mapa de recursos culturals. Diputació de Tarragona.
# Tótem loba

Tótem loba és un curtmetratge escrit i dirigit per Verónica Echegui estrenat en 2021 que revisa les tradicions populars i la normalització de la violència contra les dones.

## Sinopsi

Estíbaliz (Isa Montalbán) accepta la invitació d'una amiga de l'institut, Raquel, per a anar a les festes del seu poble. El que semblava un cap de setmana divertit es revela com un malson. Estíbaliz descobreix que al poble existeix la tradició que els homes es disfressen de llops i surten a caçar a les dones durant la nit i a ningú sembla importar-li ni alarmar-li aquesta terrorífica i abominable costum.

## Altres dades

El 2019 Verónica Echegui va guanyar el concurs Proyecto corto de Movistar+ al FICX que es va materialitzar en aquest curt, la seva òpera prima com a directora. El curtmetratge està basat en una història personal que ella mateixa va viure quan tenia 17 anys.
Ha estat rodat a Conca. Revisa les rondalles i festes populars en clau feminista, analitza l'arrel i revisa la normalització de la violència contra les dones a través, en aquest cas de les conseqüències de tradicions arrelades en una cultura popular que accepta que un ramat d'homes persegueixi un grup de dones.
Ha estat presentat en diversos festivals. Va competir al Festival de Màlaga de 2021 i és un dels curts de la sessió de Pantalla para un debate sobre drets de les dones del Festival Internacional de Cinema de Gijón.

## Premis i reconeixements

* 1 Goya al millor curtmetratge de ficció als XXXVI Premis Goya 2022.
* Premi Onofre a la Millor Direcció, el Premi AISGE a la Millor Interpretació Femenina pel treball de l'actriu Isa Montalbán, el Premi Onofre del Públic de Badajoz i el Premi ‘Luis Alcoriza’ del Jurat Jove del 27 Festival Ibèric de Badajoz.
* Premi IRJ en la 23 edició d' 'Octubre Corto' atorgat pel jurat jove.

## Referències

* ↑ «Tótem Loba (2021)» (en espanyol europeu). [Consulta: 24 novembre 2021].
* 1 2 «Premios Goya. Tótem loba».
* ↑ «Festival de Cine de Gijón | Cristina Huete recoge su Mujer de Cine emocionada y recordando a Anne Deluz» (en castellà), 24-11-2019. [Consulta: 25 novembre 2021].
* 1 2 «Verónica Echegui debuta en el corto con 'Tótem Loba' en el Festival» (en castellà). [Consulta: 24 novembre 2021].
* ↑ Nast, Condé. «‘Tótem Loba’, el cortometraje creado por Verónica Echegui que revisa las fábulas (y fiestas) populares en clave feminista» (en espanyol europeu), 08-06-2021. [Consulta: 24 novembre 2021].
* ↑ «Verónica Echegui en el Festival de Cine de Gijón» (en castellà), 18-11-2021. [Consulta: 24 novembre 2021].
* ↑ «‘Tótem Loba’, con cuatro premios, triunfadora del 27 FIC | 48horasMagazine» (en castellà). [Consulta: 24 novembre 2021].
* ↑ «'Chaval' del director Jaime Olías de Cima, galardón al mejor corto de ficción en la 23 edición de 'Octubre Corto'», 24-10-2021. [Consulta: 27 novembre 2021].

## Enllaços externs

* Tótem loba al Festival de cinema de Madrid
# Ozu

«Özi, Özü, Ōzu» té aquests significats:
* Ōzu (ciutat) Ōzu-shi (大洲市), ciutat japonesa de la Prefectura d'Ehime.
* Özi o Özü, nom turc del riu Dnièper.
* Özi o Özü, nom turc de la fortalesa d'Otxàkiv.
* Eyalat d'Özi o Özü, eyalat otomà, conegut també com a eyalat d'Ak Kirman o de Silistra zona costanera delimitada pel curs inferior del Dnieper
* Sandjak d'Özi o Özü, sandjak de l'eyalat d'Özi
* Yasujirō Ozu, cineasta japonès
# Rostraria

Rostraria és un gènere de plantes de la família de les poàcies, ordre Poales, subclasse de les commelínides, classe de les liliòpsides, divisió dels magnoliofitins.

## Taxonomia

(vegeu-ne una llista d'espècies a Wikispecies)

## Sinònims

(Els gèneres marcats amb un asterisc (*) són sinònims probables)
Aegialina Schult., Aegialitis Trin., Ktenosachne Steud., *Lophochloa Rchb., Poarion Rchb., Wilhelmsia W. Koch.

## Referències

* ↑ «Germplasm Resources Information Network, consultada 21.06.08». Arxivat de l'original el 2008-10-11. [Consulta: 22 juny 2008].
# Shama

Shama o Shema (antigament Chama) és una ciutat de Ghana amb un barri de pescadors; és la capital del districte metropolità de Shama Ahanta East, un districte a la Regió Occidental de Ghana. La ciutat es troba a uns 20 km a l'est de Sekondi-Takoradi, a la desembocadura del riu Pra. La ciutat és la seu de Fort Sant Sebastià, en el cementiri del qual està enterrat el filòsof Anton Wilhelm Amo, el primer africà que va assistir a una universitat europea.
La ciutat està situada al districte de Shama Ahanta East. Els habitants de la ciutat es dediquen principalment a la pesca i les seves activitats connexes, com l'elaboració de peix per als mercats locals. Shama és el seixantè assentament més poblat de Ghana, en termes d'habitants, amb una població de 23,699 persones.
Shama és el nom anglès de la ciutat derivat del portuguès; localment era anomenada Esima abans de l'arribada dels europeus. Possessió portuguesa amb el nom de Chama, on van construir el Fort de Sant Sebastià, a partir de 1621 la Companyia Neerlandesa de les Índies Occidentals va tractar de prendre les colònies portugueses a Àfrica i Amèrica. Després de fracassar el 1625, la companyia va aconseguir capturar el castell portuguès de Sant Jordi de la Mina el 29 d'agost de 1637. Els forts de San Sebastian a Chama (després Shama) i Santo Antonio a Axim van caure en mans neerlandeses en 1640 i 1642, respectivament. Els anglesos es van establir a Chama (en anglès Shama) vers 1646. En el conflicte entre neerlandesos i anglesos els atacs de l'almirall neerlandès Michiel de Ruyter el 1664 no van afectar Cape Corse i Chama, però si que va conquerir els forts de Kormantin i Taccarada i com que els Països Baixos no els van voler retornar (1665) va esclatar formalment la guerra que va continuar fins al tractat de Breda de 1667 quan un article del tractat reconeixia als neerlandesos Cormantin (Cormantine) i Taccarada, mentre deixava als anglesos Cape Corse; Shama sembla que havia estat abandonada i va quedar en mans neerlandeses fins a la venda de la Costa d'Or Neerlandesa als britànics el 1872.

## Referències

* Barrow, John. The Naval History of Great Britain'.
* Campbell, John; Berkenhout, John. Lives of the British Admirals: Containing a New and Accurate Naval History.
# Universitat Ibn Zohr

La Universitat Ibn Zohr (àrab: جامعة ابن زهر, Jāmiʿat Ibn Zuhr) és una universitat pública que es troba a Agadir, al Marroc. Creada el 1989, la universitat pren el nom de l'erudit andalús Ibn Zhor el-Iyadi conegut com Avenzoar.
La universitat ofereix cursos en les principals disciplines de Ciència i Tecnologia, Dret i Economia, Lletres i Ciències Humanes. Té nou facultats i sis escoles. Els 163 cursos s'estructuren segons la LMD Arquitectura d'Educació Superior - Llicència, Màster i Doctorat.

## Facultats

La universitat compta amb diversos programes de doctorat, instituts de recerca, estudiants de doctorat i investigadors en els següents programes de recerca:
* Ordenació del Territori, Societats, Migració i Desenvolupament Sostenible
* Química Fonamental i Aplicada
* Dret Públic i Dret Privat
* Economia i Gestió
* Zones antropitzades: riscos ambientals i fragilitat socioeconòmica
* Geociències i Geoambient
* Història regional del sud del Marroc
* Llengües i Comunicació
* Matemàtiques, Informàtica i Aplicacions
* Patrimoni i desenvolupament
* Ciències de la Vida i Recursos Naturals
* Ciència i tecnologia de gestió
* Enginyeria Ciència i Tecnologia
* Ciència, Tecnologia i Enginyeria
* النص والخطاب
* Ciències jurídiques i polítiques
* المذهب المالكي و التشريع المعاصر

## Referències

* ↑ «Université Ibn Zohr | Ranking & Review». [Consulta: 25 agost 2022].

## Enllaços externs

* Pàgina web oficial Arxivat 2022-08-14 a Wayback Machine.
# Pakhomovskyita

La pakhomovskyita és un mineral de la classe dels fosfats que pertany al grup de la vivianita. Rep el nom per Iàkov Alekseevich Pakhomovsky (26 de juliol de 1948, Kandalaksha, Múrmansk, Rússia), qui va fer importants contribucions a la mineralogia dels massissos alcalins de la península de Kola.

## Característiques

La pakhomovskyita és un fosfat de fórmula química Co₃(PO₄)₂·8H₂O. Va ser aprovada com a espècie vàlida per l'Associació Mineralògica Internacional l'any 2004, sent publicada per primera vegada el 2006. Cristal·litza en el sistema monoclínic. La seva duresa a l'escala de Mohs és 2.
Segons la classificació de Nickel-Strunz, la pakhomovskyita pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5» juntament amb els següents minerals: chudobaïta, geigerita, newberyita, brassita, fosforrösslerita, rösslerita, metaswitzerita, switzerita, lindackerita, ondrušita, veselovskýita, pradetita, klajita, bobierrita, annabergita, arupita, barićita, eritrita, ferrisimplesita, hörnesita, köttigita, manganohörnesita, parasimplesita, vivianita, simplesita, cattiïta, koninckita, kaňkita, steigerita, metaschoderita, schoderita, malhmoodita, zigrasita, santabarbaraïta i metaköttigita.

## Formació i jaciments

Va ser descoberta al massís de Kovdor, a l'óblast de Múrmansk (Rússia), on ha estat trobada en grups de petites esferulites d'aproximadament 0,5 mm de diàmetre, i rosetes de cristalls tabulars que creixen sobre parets de fissures lixiviades en carbonatita dolomítica. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Pakhomovskyite» (en anglès). Mindat. [Consulta: 11 gener 2022].
# Saint-Quay-Perros

Saint-Quay-Perros (en bretó Sant-Ke-Perroz) és un municipi francès, situat a la regió de Bretanya, al departament de Costes del Nord. L'any 2006 tenia 1.447 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 502 | 569 | 892 | 1.066 | 1.375 | 1.392 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Roland Geffroy | PCF |
| 2008- | Pierrick Rousselot | |
# Pepe the Frog

Pepe the Frog (la granota Pepe, en català) és un mem d'Internet molt popular. Es tracta d'una granota antropomòrfica verda amb un cos humanoide. Aquest personatge es va originar en un còmic de Matt Furie anomenat Boy's Club. Es va convertir en un mem d'Internet quan la seva popularitat va créixer exponencialment en llocs web com Myspace, Gaia Online i 4chan als volts de l'any 2008. Ja en l'any 2015, s'havia convertit en un dels memes més populars utilitzats en 4chan i Tumblr.
Ara bé, és al 2016 quan la imatge del personatge fictici agafa volada i es converteix en un símbol del controvertit moviment de Dreta alternativa (alt-right). La Lliga Antidifamació va afegir certes encarnacions de Pepe the Frog a la seva base de dades de símbols d'odi el 2016, matisant que no tots els mems de Pepe són de caràcter racista. D'ençà, l'autor de Pepe The Frog ha expressat públicament la seva consternació pel fet que Pepe sigui utilitzat com a símbol d'odi i, a l'any 2017, finalment va optar per matar el personatge en el còmic per evitar que se segueixi utilitzant com a símbol del moviment de supremacisme blanc. Finalment va ser fusionat per joves pro-Trump amb el déu egipci del Caos, Kek, sorgint una religió-mem anomenada The Cult of Kek, en la qual apareix Kek com Déu-Pare de tots els Pepes i protector de Trump.
L'ús original del meme ha evolucionat amb el temps i té moltes variants, les més conegudes són: Sad Frog, Smug Frog, Feels Frog i "You will never ...".

## Referències

* ↑ Hathaway, Jay. «Tumblr’s Biggest Meme of 2015 Was Pepe the Frog». nymag, 09-12-2015. [Consulta: 11 desembre 2017].
* ↑ «Pepe the Frog meme branded a 'hate symbol'». bbc, 28-09-2016. [Consulta: 11 desembre 2017].
* ↑ McCausland, Phil «Pepe the Frog Creator Wants to Make Him a Symbol of Peace and Love». NBC News, 02-07-2017 [Consulta: 14 setembre 2021].
* ↑ Furie, Matt. «Pepe is dead: Meme's creator kills off controversial frog after it was hijacked by white supremacists». Independent.co.uk, 08-05-2017.
* ↑ Kiberd, Roisin. «4chan's Frog Meme Went Mainstream, So They Tried to Kill It». motherboard.vice, 09-04-2015. [Consulta: 11 desembre 2017].
# Sigurd Nilsson

Sigurd Nilsson (Suècia, 11 de gener de 1910 - 12 de febrer de 1972) va ser un esquiador de fons suec que va competir durant la dècada de 1930. En el seu palmarès destaca una medalla de bronze al Campionat del Món d'esquí nòrdic de 1938.

## Referències

* ↑ Längdskidor Sverige: Svenska OS, VM och EM-medaljörer (suec)
* ↑ Resultats al Campionat del món d'esquí nòrdic (alemany)